open-index/open-wikipedia-markdown huggingface dataset:
शरदचन्द्र शाह

**शरदचन्द्र शाह** राष्ट्रिय खेलकुद परिषद्, नेपालका चौँथो सदस्यसचिव तथा नेपाल ओलम्पिक कमिटीको तेस्रो अध्यक्ष थिए। उनले वि.सं. २०३४ देखि वि.सं. २०४५ सम्म राष्ट्रिय खेलकुद परिषदको सदस्य सचिव पदमा रहि काम गरेका थिए। २०४५ सालमा दशरथ रंगशालामा घटेको फुटबल फुटबल दुर्घटना भयो। कम्तीमा ९३ जना दर्शकको ज्यान जाने त्यो घटनापछि उनले पदबाट राजीनामा दिए।

राष्ट्रिय खेलकुद परिषद्को सदस्यसचिव हुँदा शाहले बृहत राष्ट्रिय खेलकुद प्रतियोगिताको सुरुवात गरे। अन्तर नगर खेलकुदको आयोजना अनि अन्तर्राष्ट्रिय रूपमा दक्षिण एसियाली खेलकुद प्रतियोगिता ‘साग’ शाहको नै परिकल्पना थियो।

शरदचन्द्रले देशभरि निर्माण गरेको खेल पूर्वाधार प्रसंशनीय छन्। शाहको ११ वर्षे कार्यकालमा तत्कालीन ७५ वटै जिल्लामा कबर्ड हल र तत्कालीन पाँच विकास क्षेत्रमा रंगशाला निर्माण गर्नु ठूलो उपलब्धि थियो। उनको समयमा बनेका भौतिक पूर्वाधार र मैदान नै खेलाडीहरूले अहिले उपयोग गरिरहेका छन्।

२०६० बैशाख १८ मा शाहलाई प्रधानमन्त्रीको सल्लाहकार नियुक्त गरिएको थियो।

२०६२ मा शाह राजा ज्ञानेन्द्रका विशेष दूतको रुपमा भारत गएका थिए।

## जीवन 
शरदचन्द्र शाहको जन्म बि.स. २०१२ मा  सल्यानी राजपरिवारमा भएको थियो।  

## सम्मान 
## मृत्यु 
शरदचन्द्र शाहको मृत्यु २०६९ असार ५ मा सिंगापुरमा भएको थियो।

## सन्दर्भ सामग्रीहरू
## बाहिरी लिङ्कहरू
*राष्ट्रिय खेलकुद परिषद्, नेपाल
* PRESIDENTS OF NEPAL OLYMPIC COMMITTEE

श्रेणी:नेपाल राष्ट्रिय खेलकुद परिषद्का सदस्यसचिवहरू
कृष्णप्रसाद सिटौला

**कृष्णप्रसाद सिटौल** नेपाली कांग्रेसका सम्बन्धित नेपाली राजनीतिज्ञ हुन्। कृष्ण सिटौला बृहत् शान्ति सम्झौतामा महत्वपूर्ण भूमिकाको लागि चिनिन्छन् ।   

## राजनीतिक करियर 
कांग्रेस सभापति सुशील कोइरालाले सिटौलालाई पार्टीको महामन्त्रीमा मनोनयन गरेका थिए। कोइराला परिवारका नजिकका सिटौला   २०६३ मा गृहमन्त्री र उपप्रधानमन्त्री भइसकेका छन्।

२०७४ को चुनावमा सिटौलाले चुनाव हारे। राष्ट्रिय प्रजातान्त्र पार्टीले राजेन्द्रप्रसाद लिङ्देनलाई उम्मेदवार बनाएको थियो सिटौलालाई हटाउन राप्रपाले नेकपा (एमाले) र माओवादीसँग गठबन्धन बनाएको थियो। 

## विवाद
उनी गृहमन्त्री छँदा भएको सुडान घोटालालाई लिएर उनको आलोचना हुने गर्छ। २९ करोड अनियमितता भएको यस घटनाको समयमा उनी प्रहरीको राजनीतिक नेतृत्वमा थिए।

## प्रतिनिधि सभा २०७९
प्रतिनिधि सभा निर्वाचन, २०७९ मा नेपाली काँग्रेसका उम्मेदवार कृष्णप्रसाद सिटौलाले झापा प्रतिनिधि सभा सदस्य निर्वाचन क्षेत्र नं ३ बाट  ३७,३७२मत प्राप्त गरी राष्ट्रिय प्रजातन्त्र पार्टीउम्मेदवार राजेन्द्र प्रसाद लिङ्देनसँग ३,२७६ मतान्तरले पराजित भए।

## सन्दर्भ सामग्रीहरू
श्रेणी:जीवित मानिसहरू
श्रेणी:नेपाली संविधान सभा सदस्यहरू
श्रेणी:नेपालका गृह मन्त्रीहरू
जोखिम

**जोखिम** भन्नाले अपेक्षित नतिजा भन्दा फरक परिणाम उत्पन्न हुन सक्ने परिस्थितिलाई बुझिन्छ। अर्को शब्दमा लक्ष भन्दा उपलब्धि भिन्न हुन सक्ने अवस्था वा लक्ष्य भन्दा प्रतिकुल उपलब्धि हुन सक्ने सम्भावनालाई **जोखिम** भनिन्छ। भविष्यमा कच्चापदार्थको अभाव, मागमा कमी, प्रतिस्पर्धामा वृद्धि, नयाँ प्रविधिको आविष्कार, वस्तु तथा सेवाको मूल्यमा व्यापक परिवर्तन, दुर्घटना, दैवी प्रकोप आदिको कारण जोखिम उत्पन्न हुन्छ। दुर्घटना, चोरी, आगलागी कारणबाट संरक्षण प्राप्त गर्न सम्पत्तिहरूको बीमा गर्ने प्रचलन बढ्दै आएको छ तर धेरै जोखिमहरू यस्ता हुन्छन् जसलाई बीमाद्वारा कम गर्न सकिदैन। जस्तै मूल्य परिवर्तन, ब्याजदर परिवर्तन, विनियम दर परिवर्तन आदीको कारण बाट उत्पन्न हुने जोखिमलाई बीमाद्वारा न्यून गर्न सकिँदैन। तसर्थ वर्तमान व्यवसायिक वातावरणमा विभिन्न प्रकारका जोखिमको सामना गर्नुपर्ने भएकोले त्यस्ता जोखिमहरूबाट व्यवसायलाई बचाउन र लगानीकर्ताले आफ्नो प्रतिफल सुनिश्चित गर्न जोखिमको प्रभावकारी व्यवस्थापन गर्नु पर्ने हुन्छ।
## जोखिमको वर्गीकरण 
### आकस्मिक जोखिम
विशेष परिस्थितिमा मात्र उत्पन्न हुने जोखिमलाई आकस्मिक जोखिम भनिन्छ। भूकम्प आगलागी, दुर्घटना आदीबाट आकस्मिक जोखिम उत्पन्न हुन्छ। आकस्मिक रुअपमा उत्पन्न हुने जोखिमलाई निम्नानुसार प्रस्तुत गरिएको छ।
# **सम्पत्ति सम्बन्धी जोखिम**
# **कर्मचारीसम्बन्धी जोखिम**
# **दायित्व सम्बन्धी जोखिम**
# **नियमन सम्बन्धी जोखिम**

### निरन्तर जोखिम
बारम्बार उत्पन्न भैरहने जोखिमलाई निरन्तर जोखिम भनिन्छ।
# **मूल्य जोखिम**
# **ब्याजदर जोखिम**
# **विनियमदर जोखिम**
# **आगत जोखिम**
# **माग जोखिम**
# **वित्तीय जोखिम**
# **प्राविधिक जोखिम**
### विशिष्ट र बजार जोखिम 
### बीमायोग्य र बीमा अयोग्य जोखिम
## यो पनि हेर्नुहोस्
* जोखिम व्यवस्थापन

## सन्दर्भ सामग्रीहरू
श्रेणी:जोखिम व्यवस्थापन
साउन्डक्लाउड

**साउन्डक्लाउड** एक अनलाइन श्रव्य वितरण मञ्च र सङ्गीत साझेदारी वेबसाइट हो जसलाई सन् २००७ मा अलेक्जेन्डर ल्जुङ र एरिक वाहलफोरसद्वारा स्थापना गरिएको थियो। साउन्डक्लाउडले आफ्ना प्रयोगकर्ताहरूलाई सङ्गीत अपलोड गर्न, प्रवर्धन गर्न र साझेदारी गर्न सक्षम बनाउँदछ। साथै, एक डिजिटल सङ्केत प्रशोधकले श्रोताहरूलाई सङ्गीत प्रवाह गर्न सक्षम बनाउँदछ। साउन्डक्लाउड अनलाइनमा एउटा महत्वपूर्ण श्रव्य मञ्च बन्न पुगेको छ। श्रोताका आधारमा, यसमा  ७.६ करोड भन्दा बढी सक्रिय मासिक सक्रिय प्रयोगकर्ताहरू रहेका छन्। नोभेम्बर २०२१ सम्म साउन्डक्लाउडमा १७.५ करोड भन्दा बढी विश्वव्यापी प्रयोगकर्ताहरू रहेका छन्। कलाकारको कुरा गर्दा, १९० देशहरूमा ३० करोडभन्दा बढी स्रष्टाहरू छन्। मार्च २०२१ सम्म यस मञ्चमा २६ करोड ५० लाख भन्दा बढी गीतहरू अपलोड गरिएका छन्। साउन्डक्लाउड, मोबाइल, डेस्कटप र एक्सबक्स उपकरणहरूको लागि उपलब्ध छ। यसले दुवै निःशुल्क र सशुल्क सदस्यता प्रदान गर्दछ। 

साउन्डक्लाउडले ट्विटर लगायतका अन्य मञ्चहरूबाट लगानी र समर्थन प्राप्त गरेको छ।

## सन्दर्भ सामग्रीहरू 
## बाह्य कडीहरू
* आधिकारिक वेबसाइट
* साउन्डक्लाउड इन्स्टाग्राममा
* साउन्डक्लाउड फेसबुकमा
* साउन्डक्लाउड ट्विटरमा

श्रेणी:बर्लिनमा आधारित कम्पनीहरू
श्रेणी:डिजिटल श्रव्य वितरकहरू
श्रेणी:जर्मनेली सङ्गीत वेबसाइटहरू
श्रेणी:सङ्गीतका लागि खोज संयन्त्रहरू
डब्ल्युडब्ल्युई एनएक्सटी

**डब्ल्युडब्ल्युई एनएक्सटी**, जसलाई एनएक्सटी २.० वा केवल **एनएक्सटी** को रूपमा पनि परिचित, एक व्यावसायिक कुस्ती टेलिभिजन कार्यक्रम हो। यसलाई अमेरिकी व्यावसायिक कुस्ती प्रवर्धक डब्ल्युडब्ल्युईले उत्पादन गर्ने गरेको छ। यो एनएक्सटी ब्रान्डमा सम्मिलित कुस्ती खेलाडीहरूले यसमा प्रतिस्पर्धा गर्दछन्। यो कार्यक्रम हाल युएसए नेटवर्कमा मङ्गलबार बिहान ८ बजे पूर्वी समयमा प्रत्यक्ष रूपमा प्रशारण गरिन्छ।

एनएक्सटीले सुरुमा सन् २०१० मा एक मौसमी कार्यक्रमको रुपमा सुरुवात गरेको थियो जुन डब्ल्युडब्ल्युईको पटकथामा आधारित प्रत्यक्ष कार्यक्रम र वास्तविक टेलिभिजन बीच संयोजकको रुपमा प्रस्तुत गरिएको थियो, जसमा डब्ल्युडब्ल्युईको विकास क्षेत्र फ्लोरिडा च्याम्पियनसिप रेस्लिङ (एफसिडब्ल्यू) बाट आएका प्रतिभाहरूले डब्ल्युडब्ल्युई र र स्म्याकडाउन ब्रान्डका संरक्षकहरूको सहायतामा डब्ल्युडब्ल्युईको प्रमुख कुस्ती खेलाडी बन्नको लागि प्रतिस्पर्धामा भाग लिएका थिए। यस पुनरावृत्तिका पाँच संस्करण प्रसारण भएका थिए र वेड बेरेट, काभाल, केटलिन र जोनी कर्टिस लगायतका कुस्ती खेलाडीहरू विजेता बनेका थिए। 

जुन २०१२ मा, डब्ल्युडब्ल्युईले मौसमी प्रतिस्पर्धा ढाँचा समाप्त गरेको थियो र विकासात्मक कुस्ती कार्यक्रमको रूपमा कार्यक्रमलाई पुन: निर्माण गर्ने निर्णय गरेको थियो। डब्ल्युडब्ल्युई एनएक्सटी एनएक्सटी ब्रान्डको प्रमुख टेलिभिजन कार्यक्रम बन्दै  यसले सकारात्मक प्रतिक्रिया र उच्च दर्शक प्राप्त गरेको थियो। यसको उच्च गुणस्तरको कुस्ती र विशेष गरी सन् २०१४ देखि २०१८ सम्म आकर्षक कथाहरूको प्रशंसा गरिएको छ। धेरैले एनएक्सटीलाई यस समयमा डब्ल्युडब्ल्युईको प्रमुख कार्यक्रम भन्दा उत्कृष्ट ठानेका छन्।

यस कार्यक्रमको प्रारम्भिक संस्करणले २३ फेब्रुअरी २०१० मा सिफिमा आफ्नो सुरुवात गरेको थियो। यसले इसीडब्ल्युको सट्टामा आफ्नो व्यवसायीक यात्रा सुरुवात गरेको थियो, तर अक्टोबरमा स्म्याकडाउनद्वारा यसलाई प्रतिस्थापन गरिएको थियो। त्यसपछि यो सन् २०१४ मा डब्ल्युडब्ल्युई सञ्जालको अन्तर्राष्ट्रिय बजारहरूमा विस्तार हुनुभन्दा पहिले १३ जुन २०१२ सम्म संयुक्त राज्य अमेरिकामा डब्ल्युडब्ल्युई डटकममा १ घण्टा सम्म सञ्चालन हुने वेबकास्टको रूपमा प्रकाशित भएको थियो। सन् २०१९ मा एनएक्सटीले युएसए नेटवर्कमा दुई घण्टाको प्रत्यक्ष कार्यक्रम विस्तार गरेको थियो। सेप्टेम्बर २०२१ मा यस कार्यक्रमलाई एनएक्सटी २.० को रूपमा पुन: ब्रान्डिङ गरिएको थियो। २०५ लाइभको ठाउँमा २०२२ फेब्रुअरी १८ बाट 'एनएक्सटी लेभल अप' नामक पूरक कार्यक्रम सुरु भएको थियो।

## टिप्पणी 
## सन्दर्भ सामग्रीहरू 
## बाह्य कडीहरू 
* 
* 


श्रेणी:डब्ल्युडब्ल्युई सञ्जालका कार्यक्रमहरू
जानलुइजी दान्नारुम्मा

**जानलुइजी दान्नारुम्मा** (जन्म: २५ फेब्रुअरी १९९९ ) एक इटालेली व्यवसायिक फुटबल खेलाडी हुन्। उनले हाल लिग अँ को क्लब पेरिस सेन्ट-जर्मेन र इटाली राष्ट्रिय टोलीका लागि गोलरक्षक रूपमा खेल्ने गर्लछन्।

## सन्दर्भ सामग्रीहरू
## बाह्य कडीहरू 
*खेलाडी विवरण  पेरिस सेन्ट-जर्मेनको आधिकारिक वेबसाइटमा
*खेलाडी विवरण इटालेली फुटबल सङ्घको वेबसाइटमा

श्रेणी:युइएफए युरो २०२० सहभागी खेलाडीहरू
श्रेणी:इटालीका अन्तर्राष्ट्रिय फुटबल खेलाडीहरू
श्रेणी:इटालीका फुटबल खेलाडीहरू
श्रेणी:जीवित मानिसहरू
श्रेणी:सन् १९९९ मा जन्म
रहीम स्टरलिङ

**रहिम शाकिल स्टर्लिङ** (जन्म: ८ डिसेम्बर १९९४) एक इंलिस व्यवसायिक फुटबलर हुन्। उनले प्रिमियर लिग क्लब म्यानचेस्टर सिटी र इङ्गल्याण्ड राष्ट्रिय टोलीका लागि विङ्गर र मिडफिल्डरको रूपमा खेल्छन्।

स्टरलिङको जन्म जामैकामा भएको थियो। उनको उमेर पांच वर्श्गको हुँदा उनका मातापिता लन्डनमा सरे। उनले आफ्नो करियर क्विन पार्क रेंजर्स बाट सुरु गरे । २०१० मा लिभरपुलमा जोडिए । उनले सन् २०१४ मा गोल्डेन ब्वाई अवार्ड पाएका थिए। जुलाई २०१५ मा, नयाँ सम्झौतामा लामो विवाद पछि, उनलाई म्यानचेस्टर सिटीले £ ४९ मिलियन को सम्भावित स्थानान्तरणमा हस्ताक्षर गर्यो। त्यो त्यतिबेला कुनै इंलिस खेलाडीलाई तिरेको सबैभन्दा उच्च स्थानान्तरण शुल्क थियो। उनले म्यानचेस्टर सिटीलाई २०१७-१८ र २०१८-१९ को सिजनमा लगातार प्रिमियर लिग उपाधि जिताउन मद्दत गरे। २०१८-१९ को  सिजनमा, स्टरलिङ पी.एफ.ए प्रिमियर लिग टिम अफ द इयरमा छानिए  र पी.एफ.ए योङ  प्लेयर अफ द इयर र एफ.डब्लु.ए फुटबलर अफ द इयर जिते।

स्टरलिङले नोभेम्बर २०१२ मा इङ्ल्यान्डका लागि सिनियर टिममा डेब्यु गरेका थिए, यसअघि इङ्ल्यान्डका युवा टोली अन्डर-१६, अन्डर-१७, अन्डर-१९ र अन्डर-२१ स्तरमा खेलेका थिए। उनी सन् २०१४ र २०१८ मा फिफा विश्वकप र २०१६ र २०२० मा युइएफए युरोपियन च्याम्पियनसिपका लागि इङ्गल्याण्डको टिममा छनोट भएका थिए।
## सन्दर्भ सामग्रीहरू
## बाह्य कडीहरू
*Profile  at the Manchester City F.C. website
*Profile at the Football Association website
*
*

श्रेणी:युइएफए युरो २०२० सहभागी खेलाडीहरू
श्रेणी:इङ्ल्यान्डका फुटबल खेलाडीहरू
श्रेणी:जीवित मानिसहरू
श्रेणी:सन् १९९४ मा जन्म
पद्म बहादुर खत्री

मेजर जनरल **पद्म बहादुर खत्री** नेपालको परराष्ट्र मन्त्री थिए। उनले सेनाको अधिकारी र कूटनीतिज्ञको रूपमा पनि काम गरेका थिए। २०३८ सालमा सूर्यबहादुर थापा नेतृत्वको सरकारमा खत्री परराष्ट्र र जलस्रोत मन्त्री थिए।

उनले आफ्नो करियर एक सिपाहीको रूपमा सुरु गरे र अन्ततः मेजर जनरलको दर्जा सम्म पुगे। उनले सन् १९४८ मा संयुक्त राष्ट्र संघको सदस्यताका लागि नेपालको पहिलो आवेदन दिएका थिए,   जुन सन् १९५५ मा स्वीकृत भएको थियो। उनले सन् १९६४  बाट कम्तिमा १९७१ सम्म,  संयुक्त राष्ट्र संघमा नेपालको स्थायी प्रतिनिधिको रूपमा सेवा गरे र सन् १९७० को दशकमा नेपाल सुरक्षा परिषदको सदस्य हुँदा सुरक्षा परिषद्को दुई पटक अध्यक्ष भएका थिए।

उनको मृत्यु बि.सं २०४१ मा भयो। त्यतिबेला उनी राष्ट्रिय सभा सदस्य थिए। 
## सन्दर्भ सामग्रीहरू
श्रेणी:नेपालका परराष्ट्र मन्त्रीहरू
श्रेणी:संयुक्त राष्ट्र संघमा नेपालको स्थायी प्रतिनिधिहरु
श्रेणी:अमेरिकाको लागि नेपाली राजदुत
विदिषा श्रीवास्तव

**विदिषा श्रीवास्तव** (जन्म:२८ अप्रिल १९८६) एक भारतीय अभिनेत्री तथा मोडल हुन्। उनी दक्षिण भारतीय चलचित्रमा अभिनय गर्ने गर्छिन्।

## यो पनि हेर्नुहोस्
## सन्दर्भ सामग्रीहरू
## बाह्य कडीहरू
*
* 

श्रेणी:जीवित मानिसहरू
श्रेणी:भारतीय चलचित्र अभिनेत्रीहरू
श्रेणी:सन् १९८६ मा जन्म
श्रेणी:तेलगु चलचित्र अभिनेत्रीहरू
श्रेणी:कन्नड चलचित्र अभिनेत्रीहरू
डिजिटल मार्केटिङ

**डिजिटल मार्केटिङ** भनेको इन्टरनेट र अनलाइन आधारित डिजिटल प्रविधिहरू जस्तै डेस्कटप कम्प्युटर, मोबाइल फोन र अन्य डिजिटल मिडिया र प्लेटफर्महरू उत्पादन र सेवाहरू प्रवर्द्धन गर्न प्रयोग गरिने  मार्केटिङको अंश हो। १९९० र २००० को दशकमा यसको विकासले ब्रान्ड र व्यवसायहरूले मार्केटिङको लागि प्रविधि प्रयोग गर्ने तरिका परिवर्तन गर्यो। 

डिजिटल प्लेटफर्महरू बढ्दो रूपमा मार्केटिङ योजनाहरू र दैनिक जीवनमा समावेश हुन थालेपछि,  र मानिसहरूले भौतिक पसलहरूमा जानुको सट्टा डिजिटल उपकरणहरू प्रयोग गर्न थालेपछि,  डिजिटल मार्केटिङ अभियानहरू प्रचलित भएका छन्, खोज इन्जिन अप्टिमाइजेसन (SEO) को संयोजनहरू प्रयोग गर्दै। ), सर्च इन्जिन मार्केटिङ (SEM), सामग्री मार्केटिङ, प्रभावकारी मार्केटिङ, सामग्री स्वचालन, अभियान मार्केटिङ, डाटा-संचालित मार्केटिङ, ई-वाणिज्य मार्केटिङ, सोशल मिडिया मार्केटिङ, सोशल मिडिया अप्टिमाइजेसन, इ-मेल प्रत्यक्ष मार्केटिङ, प्रदर्शन विज्ञापन, ई- पुस्तकहरू, र अप्टिकल डिस्क र खेलहरू सामान्य भइसकेका छन्। डिजिटल मार्केटिङले टेलिभिजन, मोबाइल फोन (एसएमएस र एमएमएस), कलब्याक, र अन-होल्ड मोबाइल रिङ्ग टोन जस्ता डिजिटल मिडिया प्रदान गर्ने गैर-इन्टरनेट च्यानलहरूमा विस्तार गर्दछ। गैर-इन्टरनेट च्यानलहरूको विस्तारले डिजिटल मार्केटिङलाई अनलाइन विज्ञापनबाट अलग गर्छ।
ह्यारी म्यागुइर

**ज्याकब ह्यारी म्यागुइर**  (जन्म ५ मार्च १९९३) एक अंग्रेजी व्यवसायिक  फुटबलर हुन्। उनले इंलिश प्रिमियर लिगमा क्लब म्यानचेस्टर युनाइटेड र इङ्गल्याण्ड राष्ट्रिय टोलीका लागि सेन्टर ब्याकको रूपमा खेल्छन्।

म्यागुर २०११ मा सेफिल्ड युनाइटेडमा आएका थिए। उनले क्लबका लागि कुल १६६ व्यावसायिक खेल खेलेका थिए र त्यहाँको लगातार तीन पटक वर्ष खेलाडी बनेका थिए। २०१४ मा, £२.५ मिलियनमा उनको हल सिटीमा स्थानान्तरण भयो। हाल सिटिले उनलाई २०१५ मा विगन एथलेटिकमा लोनमा पठायो। उनी २०१७ मा  £१२ मिलियन पाउण्ड को प्रारम्भिक शुल्कमा लेस्टर सिटीमा सामेल भए। दुई वर्ष पछि, उनी अनुमानित £ ८० मिलियन पाउण्ड शुल्कमा म्यानचेस्टर युनाइटेड गए। यो एक डिफेन्डरको स्थानान्तरण लागी  एक विश्व कीर्तिमान रकम थियो  र छ महिना भित्र क्लब कप्तान नियुक्त भए।

म्यागुइरले सन् २०१२ मा इङ्ल्यान्ड अन्डर–२१ बाट एक खेल खेलेका थिए । अक्टोबर २०१७ मा, उनले आफ्नो सिनियर टिममा डेब्यू गरे, र उनी २०१८ को फिफा विश्वकप र यूएफा यूरो २०२० को लागि इङ्गल्याण्डको टोलीका लागि छनोट भए, युरो २०२०मा टिम अफ द टूर्नामेन्टमा स्थान बनाउन सफल भए।

## सन्दर्भ सामग्रीहरू
## बाह्य कडीहरू
*Profile at the Manchester United F.C. website
*Profile at the Football Association website
*

श्रेणी:युइएफए युरो २०२० सहभागी खेलाडीहरू
श्रेणी:इङ्ल्यान्डका फुटबल खेलाडीहरू
श्रेणी:जीवित मानिसहरू
श्रेणी:सन् १९९३ मा जन्म
भावी बजार

यदि भविष्यमा मात्र वस्तु हस्तान्तरण एवम् मूल्य भुक्तानी हुने गरि वर्तमान मा नै कुनै वस्तु खरिद विक्री गर्ने सम्झैता गरिन्छ भने त्यस प्रकारको बजारलाई **भावी बजार** वा **भावी एक्सचेन्ज** (Future Market / Future Exchange) भनिन्छ। भविष्यमा मूल्य भुक्तानी गर्ने र भविष्यमा नै मालसामान आपूर्ति गर्ने गरि वर्तमानमा नै खरिद बिक्री गरिन्छ भने त्यसलाई भावी करार (Future Contract) भनिन्छ। भावी कारारको आधारमा वस्तु तथा वित्तीय सम्पत्तिहरूको खरिद बिक्री हुने बजारलाई भावी बजार भनिन्छ।
## इतिहास 
### प्राचीन समय 
प्राचीन मेसोपोटामियामा, १७५० इसा पूर्वको आसपास, छैठो मेसोपोटापिया राजा हम्मुराबीले पहिलो मध्येका एक नियम बनाएका थिए। 

यो नियमले कबोल मूल्यमा भविष्यमा भुक्तान गर्ने गरि वस्तु तथ सम्पत्तिको कारोबारलाई अनुमति दिएको थियो। यसमा लिखित करार र साक्षी आवश्यक पर्थ्यो।

### आधुनिक युग
पहिलो आधुनिक भावी बजारको सुरुवात १७१० मा डोजिमा धान एक्सचेन्ज, ओसाका, जापानबाट भएको थियो।

भावी कारोबार भारतमा १९ औं शताब्दीमा मारवाडी समुदायमा निकै प्रचलित थियो।  कयौं परिवारले कलकत्ता र बम्बैइमा अफिमको भाबी कारोबारबाट सम्पत्ति बनाए। १८७०-१८८० को दशकमा बनाइएका अफिमको भावी करारहरू कलकत्तामा छन्।  भारतमा वस्तुको भविष्यमा कारोबार गर्ने प्रचलन हजारौं वर्ष देखि चली आएको विश्वास गरिन्छ। आधुनिक भावी बजारको समान सञ्चालन हुने बजारको अस्तित्व इसापूर्व दोस्रो शताब्दीमा लेखिएको कौटिल्यको अर्थशास्त्रमा उल्लेख गरिएको छ। पहिलो संगठित भावी बजारको स्थापना कपासको करार खरिद बिक्रीको लागि सन् १८७५ मा "बम्बई कटन ट्रेड एसोसियन"द्वारा भयो। संयुक्त अधिराज्यमा कपासको भावी करारको कारोबार सुरु भएको केहि समय पछि यो भएको थियो। ब्रिटिस साम्राज्यमा बम्बई कपास व्यापारको महत्त्वपूर्ण स्थान थियो।  सन् १९१९ मा कलकत्ता हेसियन एक्सचेन्ज लिमिटेडको स्थापना सँगै कच्चा जुट (सनपाट) र जुटको वस्तुअको भावी कारोबार सुरु भयो। अधुनिक समयमा, अधिकांश भावी कारोबार  नेसनल मल्टि कमोडिटी एक्स्चेन्ज (NMCE) मा हुने गर्छ। यहाँ २६ नोबेम्बर २००२ मा राष्ट्रिय स्तरमा २४ कमोडिटिको भावी कारोबार भएको थियो। अहिले (अगस्ट २००७) मा ६२ कोमोडिटीको कारोबार NMCE मा हुन्छ।

### हालैको प्रगति 
The 1970s saw the development of the financial futures contracts, which allowed trading in the future value of interest rates. These (in particular the 90‑day Eurodollar contract introduced in 1981) had an enormous impact on the development of the interest rate swap market.

## सन्दर्भ सामग्रीहरू
श्रेणी:अर्थ वाणिज्य
श्रेणी:लगानीका सिद्धान्तहरू
लिड एसिड ब्याट्री

right|thumb|कार जस्ता गाडीहरूमा प्रयोग हुने **लेड-एसिड ब्याट्री**

**लिड-एसिड ब्याट्री** एक प्रकारको रिचार्जेबल ब्याट्री (पुनः चार्ज गर्न सकिने ब्याट्री) हो। यसको आविष्कार सन् १८५९ मा पहिलोपटक फ्रान्सेली भौतिकशास्त्री गेस्तोँ प्लान्तेद्वारा भएको थियो। यो अहिलेसम्म सिर्जना गरिएको पहिलो प्रकारको पुनः चार्ज गर्न सकिने ब्याट्री हो। आधुनिक ब्याट्रीहरूको तुलनामा, लिड-एसिड ब्याट्रीमा तुलनात्मक रूपमा कम ऊर्जा घनत्व हुन्छ। यसका बाबजुद यसले उच्च सर्ज करेन्टहरू आपूर्ति गर्ने क्षमता राख्दछ। अर्थात अन्य ब्याट्रीको तुलनामा लिड एसिड ब्याट्रीको क्षमता- वजन अनुपात धेरै हुन्छ। यसको न्यून लागत लगायत अन्य विशेषताले सवारी गाडीहरूमा यसको प्रयोग निकै हुने गरेको छ।  

चार्ज गर्दा, ब्याट्रीको रासायनिक ऊर्जा ऋणात्मक पक्षमा शुद्ध लिड र घनात्मक पक्षमा PbO 2+ सल्फ्युरिक एसिड बीचको सम्भावित पोटेन्सियल डिफरेन्सको रूपमा भण्डारण गरिन्छ। 

डिस्चार्ज हुँदा अम्लको H + आयन र PbO 2 को O 2− आयनहरू H 2 O ) परमाणु बन्ने हुँदा  विद्युतीय ऊर्जा उत्पादन हुन्छ। यसको विपरित, चार्ज गर्दा, ब्याट्रीले पानीलाई टुक्राउने उपकरणको रूपमा काम गर्छ।

## संरचना 
right|thumb|300px|लिड-एसिड ब्याट्रीको भित्री संरचना
लिड एसिड ब्याट्री मा एक वा अधिक सेल श्रेणीक्रममा जडान गरिएका हुन्छन्। उदाहरण को लागि १२ भोल्टको ब्याट्रीमा ६ सेल श्रेणीक्रममा हुन्छन्। प्रत्येक सेल दुई प्लेट (धनात्मक र ऋणात्मक)बाट मिलेर बनेका हुन्छन्। यी दुवै प्लेटको बीचमा केहि  विद्युत कुचालक राखिएको हुन्छ ताकि दुबै प्लेट आपसमा नटासियोस्। प्लेट र कुचालक आदि सब पानी र सल्फ्युरिक एसिड (water:acid=3:1) मा डुबाएर राखिन्छ। धनात्मक प्लेट (Positive Plate) लेड पेराक्साइड (PbO2) बाट बनेको हुन्छ र ऋणात्मक प्लेट (Negative Plate) लिड (Pb) को हुन्छ।

## कार्यविधि 
right|thumb|300px|पूर्णतः डिस्चार्ज अवस्थामा लिड -एसिड सेलको भित्री स्थिति
right|thumb|300px|पूर्णतः चार्ज अवस्था : लिड र लिड आक्साइड को प्लेट तथा बीचमा सल्फ्युरिक एसिड (इलेक्ट्रोलाइट)

## यो पनि हेर्नुहोस्
* लिथियम आयन ब्याट्री

श्रेणी:विद्युतीय ब्याट्री
द ब्याटम्यान

***द ब्याटम्यान*** डिसी कमिक्स पात्र ब्याटम्यानमा आधारित २०२२ को अमेरिकी सुपरहीरो फिल्म हो। यो चलचित्रको निर्माण डिसी फिल्म्स, सिक्थ & इडाहो (6th & Idaho), र डाइलन क्लार्क प्रडक्सन (Dylan Clark Productions) द्वारा र वितरण वार्नर ब्रोस पिक्चर्स द्वारा गरिएको थियो। वार्नर ब्रोस पिक्चर्स, यो चलचित्र ब्याटमम्यान फिल्म फ्रन्चाइजको रिबुट हो। फिल्मलाई म्याट रिभ्सले निर्देशन गरेका थिए। यसमा ब्रुस वेन/ ब्याटम्यानको भूमिकामा रोबर्ट प्याटिनसन बाहेक जोए क्राभिट्ज, पल डानो, जेफ्री राइट, जोन टर्टुरो, पिटर सार्सगार्ड, एन्डी सर्किस र कोलिन फारेलले काम गरेका छन्। 
यसको कथामा गोथम सहरमा अपराथ विरुद्ध दुई वर्ष देखि लडिरहेको ब्याटम्यानले गोथमको इलिट वर्गलाई लक्षित गर्ने सिरियल किलर रिडलर (डानो) लाई पछ्याउने क्रममा भ्रष्टाचारको पर्दाफास गरेको देखाइएको छ।

## सन्दर्भ सामग्रीहरू
## बाह्य कडीहरू
* 
* 

श्रेणी:अमेरिकी सुपरहिरो चलचित्रहरू
श्रेणी:अमेरिकी एक्सन थ्रिलर चलचित्रहरू
श्रेणी:अङ्ग्रेजी भाषाका चलचित्रहरू
श्रेणी:सन् २०२२ का चलचित्रहरू
श्रेणी:अमेरिकी नियो-नोइर चलचित्रहरू
श्रेणी:वार्नर ब्रोसका चलचित्रहरू
श्रेणी:२०२० को दशकका अमेरिकी चलचित्रहरू
राष्ट्रिय कला सङ्ग्रहालय, युक्रेन

**राष्ट्रिय कला सङ्ग्रहालय, युक्रेन** () युक्रेनको राजधानी किभमा अवस्थित एक कला समर्पित सङ्ग्रहालय हो।

## इतिहास 
left|thumb| पुरातन वस्तु र कला संग्रहालय द्वारा प्रस्तुत प्रतिस्पर्धी परियोजना। मुख्य मुखौटा, 1898
१९ औं शताब्दीको अन्त्यमा युक्रेनी बुद्धिजीवीहरूको गतिविधिलाई धन्यवाद दिएर यो सङ्ग्रहालयको स्थापना भएको थियो जुन पहिलो नि:शुल्क-सबैको लागि कीभ संग्रहालयको रूपमा थियो।

## सङ्ग्रहहरू 
युक्रेनको राष्ट्रिय कला संग्रहालयमा विश्वमा युक्रेनी अलंकारिक कलाको सबैभन्दा प्रतिनिधि संग्रह छ। संग्रहालय संख्याहरूको सङ्कलन लगभग 40 हजार प्रदर्शनहरू छन्, जसमध्ये युक्रेनी चित्रकला, मूर्तिकला, र कीभ रुस युगदेखि आजकल सम्म ग्राफिक्सको उत्कृष्ट कृतिहरू प्रतिनिधित्व गरिन्छ।

संग्रहालयमा एक उत्तम युक्रेनी आइकन संग्रह छ जुन १२ औं शताब्दीको दुर्लभ वस्तुको साथ खुल्छ - पोलिक्रोम काठको राहत " बाइजान्टिन मूलको ह्यागियोग्राफीसँग सेन्ट जर्ज "। मध्य युगलाई पश्चिमी युक्रेनबाट 14-16 औं शताब्दीको आइकन चित्रकलाका उत्कृष्ट उदाहरणहरू सहित प्रस्तुत गरिएको छ, जसमा भोलिनबाट पवित्र आमा " होडिजिट्रिया ", सेन्ट जर्ज द ड्र्यागन स्लेयर, र ह्यालिचाइना क्षेत्रको द प्यासन अफ द क्राइस्ट जस्ता अद्वितीय पुरातात्विक वस्तुहरू समावेश छन्। ।

## ग्यालेरी 

चित्र:Св.Георгій в житії. ХІІ ст..jpg|सेन्ट जर्ज, 12 औं शताब्दी
चित्र:Покрова. ХІІ-ХІІІ ст.jpg|पोक्रोवा, 12-13 औं शताब्दी
चित्र:Страсті Христові. Галичина. XVI ст..jpg|येशूको जोश, 16 औं शताब्दी
चित्र:Ekster Three women figures.jpg|Aleksandra Ekster, तीन महिला आंकडा। 1909-1910। क्यानभासमा तेल।
चित्र:VaslkivskyStorozhaZaporozkihVolnostey.jpg|Serhiy Vasylkivsky, स्टेपमा Cossacks, क्यानभासमा तेल। १९०० को दशक।

## सन्दर्भ सामग्रीहरू 
### स्रोतहरू 
*
* 
* 
* Ukr मा। ст.: Т.Рязанова, Л.Членова, О.Жбанкова та ин.- के.ISBN&nbsp;९६६-९६२५६-१-०
* कीभ दर्शनीय गाईड (2001) ।
* 

## बाह्य कडीहरू 
* www.kiev.info
* Ukr मा।: युक्रेनको राष्ट्रिय कला सङ्ग्रहालय - आधिकारिक वेबसाइट 
* Ukr मा।: युक्रेनको राष्ट्रिय कला सङ्ग्रहालय - फेसबुक
* Ukr मा।: *पेट्रो याकोवेन्को* । ७० को दशकका अनुहारहरू सम्झनुहोस्। होलोस युक्रेनी । 2017, नम्बर 231, डिसेम्बर, 9। http://www.golos.com.ua/article/296986
* Ukr.: Kiev Tourbook (1900) Google Books मा
* *युक्रेनको राष्ट्रिय कला संग्रहालय युक्रेनको* संग्रहालय विश्वमा । (in Russian), (in Ukrainian)
* [युक्रेन(https://ne.wikipedia.org/wiki/%E0%A4%AF%E0%A5%81%E0%A4%95%E0%A5%8D%E0%A4%B0%E0%A5%87%E0%A4%A8) को राष्ट्रिय कला संग्रहालय, युक्रेन] को संग्रहालय मा (in Russian)
* युक्रेन को ओलेग Pasichny राष्ट्रिय कला संग्रहालय, युक्रेनमा *स्वागत छ* (त्रैमासिक)।
* Mykola Skyba, "द क्लासिकल युक्रेनी कला: नयाँ ढाँचा (पुनः लोड)", *Zerkalo Nedeli* *(द मिरर वीकली)*, अगस्त 19-25, 2006, (in Russian) , (in Ukrainian)  ।
नरेश जोशी

**नरेश जोशी** पूर्व नेपाल अन्तर्राष्ट्रिय फुटबलर हुन्। नरेश जोशीले साफ च्याम्पियनसिपमा नेपालका लागि पहिलो र एकमात्र ह्याट्रिक स्कोररको रूपमा कीर्तिमान बनाएका छन्। उनले श्रीलंका विरुद्ध नेपालको ३-२ को जितमा ३ गोल गरे जसले नेपाललाई सन् १९९९ मा भारतमा भएको साफमा सेमिफाइनलमा पुग्न मद्दत गर्यो। 

नरेश जोशीले नेपाली राष्ट्रिय फुटबलबाट तीन वर्ष खेले र उनको क्लब करियरमा थ्री स्टार क्लब, फ्रेन्ड्स क्लब र आरसीटी जस्ता क्लबहरू थिए।  
## सन्दर्भ सामग्रीहरू
श्रेणी:नेपाली फुटबल खेलाडीहरू
श्रेणी:जीवित मानिसहरू
नेपालको उपप्रधानमन्त्री

**नेपालको उपप्रधानमन्त्री** नेपाल सरकारको उपप्रमुख हुन्। नेपालको मन्त्रिपरिषद् मा वरिष्ठतामा उपप्रमुख दोस्रो स्थानमा रहेका हुन्छन्। उपप्रधानमन्त्री नेपाल सरकारमा प्रधानमन्त्री पछिको सबैभन्दा ज्येष्ठ सदस्य हुन्। उपप्रधानमन्त्रीले प्रधानमन्त्रीको अनुपस्थितिमा मन्त्रिपरिषद्को अध्यक्षता गर्छन्।

## संवैधानिक प्रावधानहरू
### पारिश्रमिक
नेपालको उपप्रधानमन्त्रीको पारिश्रमिक नेपालको संविधान २०७२को धारा ७८ बमोजिम सङ्घीय ऐनले व्यवस्था गरे बमोजिम हुन्छ। त्यस्तो ऐन नबनाउँदासम्म नेपाल सरकारले निर्धारण गरे बमोजिम हुनेछ।

### शपथ ग्रहण 
उपप्रधानमन्त्रीले नेपालको संविधान २०७२को धारा ८० बमोजिम राष्ट्रपति समक्ष पद तथा गोपनीयताको शपथ लिनु पर्ने हुन्छ।

## नेपालको उपप्रधानमन्त्रीहरूको सूची
वि.संं २०६४ मा मुलुकलाई गणतन्त्र घोषणा गरिएदेखि नै निम्न व्यक्तिहरू नेपालको उपप्रधानमन्त्रीको रूपमा आधिकारिक रूपमा नियुक्त भएका छन्:

## सन्दर्भ सामग्रीहरू
श्रेणी:नेपालको राजनीति
तारागाउँ सङ्ग्रहालय

**तारागाउँ सङ्ग्रहालय** काठमाडौँमा स्थित एक निजी कला संग्रहालय, पुस्तकालय र कला ग्यालेरी हो। यो सहरको उत्तरी भागमा, बौद्धनाथ स्तूप नजिकै अवस्थित छ।  यो सङ्ग्रहालय तारागाउँ रिजेन्सी होटलको जमिनमा अवस्थित छ। 

## जानकारी 
संग्रहालय ३५,००० वर्ग फुट को कभर छ।  सङ्ग्रहालययले आफ्नो स्थायी सङ्ग्रहमा अठारौं र उन्नाइसौं शताब्दीका तस्बिरहरू, पानीका रंगहरू र नक्काशीहरू, कलाकारहरूको स्केचहरू, नक्साहरू, योजनाहरू, रेखाचित्रहरू र अन्य विभिन्न कागजातहरू प्रदर्शन गर्दछ। यसको स्थायी संग्रहको अलावा, संग्रहालयमा समकालीन कला ग्यालेरी, कार्यक्रम हल र दुईवटा बाहिरी एम्फीथिएटरहरू पनि छन्। 

## यि लेखहरू पनि हेर्नुहोस् 
*राष्ट्रिय सङ्ग्रहालय, छाउनी
*पाटन  

## सन्दर्भहरू 
श्रेणी:नेपालका पुस्तकालयहरू
श्रेणी:काठमाडौँका सङ्ग्रहालयहरू
सि यु अगेन

" **सि यु अगेन** " अमेरिकी र्‍यापर विज खलिफाको एउटा गीत हो, यसका गीतकार अमेरिकी गायक चार्ली पुथ हुन्। यो गीत २०१३ नोबेम्बर ३० मा गाडी दुर्घटनामा निधन भएका अभिनेता पल वाकरलाई श्रद्धाञ्जली स्वरूप  २०१५ को चलचित्र *फ्युरियस ७*  को साउन्ड ट्र्याकको लागि सार्वजनिक गरिएको थियो। 

पछि, गीतलाई पुथको पहिलो एल्बम, *नाइन ट्र्याक माइन्डको* अन्तर्राष्ट्रिय रिलिजमा बोनस ट्र्याकको रूपमा समावेश गरिएको थियो। 

कलाकारहरूले गीतलाई यसको सह-निर्माताहरू, डीजे फ्रैंक ई र एन्ड्र्यू सेडरसँग मिलेर लेखेका थिए, पुथबाट थप उत्पादन र म्यानी मारोक्विन द्वारा प्रदान गरिएको मिश्रणको साथ। "सी यू अगेन" मार्च १०, २०१५ मा संयुक्त राज्य अमेरिकामा साउन्डट्र्याकको प्रमुख एकलको रूपमा जारी गरिएको थियो।

यसको म्युजिक भिडियो जुलाई १० देखि २०१७ अगस्त ४ सम्म युट्युबमा सबैभन्दा धेरै हेरिएको भिडियो थियो । 

"सि यु अगेन" ले ५८ औं वार्षिक ग्रामी अवार्डमा तीनवटा अवार्डमा मनोनीत भयो: वर्षको गीत, उत्कृष्ट पप जोडी/समूह प्रदर्शन र भिजुअल मिडियाका लागि लिखित सर्वश्रेष्ठ गीत। 

यो बीबीसी संगीत पुरस्कारको लागि वर्षको गीतको लागि पनि सर्टलिस्ट गरिएको थियो र ७३ औं गोल्डन ग्लोब पुरस्कारमा उत्कृष्ट ओरिजिनल गीतको लागि मनोनयन गरिएको थियो।  आइ.एफ.पी.आइ अनुसार २०.९ मिलियन इकाइहरूको संयुक्त बिक्री सहित, "सि यु अगेन" विश्वभर २०१५ को सबैभन्दा धेरै बिक्री हुने गीत थियो। 

## क्रेडिट र व्यक्तित्व 
* एन्ड्रयू सिडार - गीतकार, निर्माता
* डीजे फ्र्यांक ई (जस्टिन फ्रान्क)&nbsp;- गीतकार, निर्माता
* चार्ली पुथ&nbsp;- गीतकार, गायक, निर्माता
* ब्रायन टायलर&nbsp;- स्ट्रिङ एरेन्जर, कन्डक्टर
* विज खलिफा (क्यामरून थोमाज)&nbsp;- गीतकार, स्वर
* एनी र क्लो - सम्पादित संस्करण, भोकल, निर्माता

## सन्दर्भ सामग्रीहरू
श्रेणी:गीत
डोरेमन

***डोरेमन*** (जापानी: ドラえもん) फुजिको एफ फुजियो द्वारा लिखित र चित्रित जापानी मंगा श्रृंखला हो। मङ्गालाई पहिलो पटक डिसेम्बर १९६९ मा क्रमबद्ध गरिएको थियो, जसको १,३४५ व्यक्तिगत अध्यायहरू ४५ ट्याङ्कबोन खण्डहरूमा संकलित र सन् १९७० देखि १९९६ सम्म शोगाकुकानद्वारा प्रकाशित गरिएको थियो। 

यन्त्रमानव बिरालो "डोरेमन" बाइसौँ शताब्दीबाट "नोबिता नोबी" बालकलाई सहयोग दिन आएका छन्। दैनिक जीवनमा आइपर्ने समस्यालाई विभिन्न अत्याधुनिक, अपत्यारिला उपकरणको प्रयोगद्वारा समाधान गर्ने जस्ता विषयमा कथा आधारित रहेको छ। यो भारतमा सबैभन्दा बढी रुचाइएको दूरदर्शन कार्यक्रमहरूमा पर्दछ।

## पात्रहरू
*डोरेमोन
*नोबिता नोबि
*शिजुका मिनामोटो
*ताकेशी गौडा
*सुनियो होनेकावा

## निर्माण
वास्तविक माङ्गाको कथामा पुरै एनिमेमा नै आधारित भएपनि कथा वस्तुमा सुहाउँदा अन्तयका निम्ति केही परिवर्तनहरू गरिएका छन् । 
##### जापानी आवाज कलाकार
*वासाबी मिजुता
*मेगुमी ओहोरा
*युमी काकाजु
*सुबारु किमुरा
*तिमोकाजु सेकि
*चियाकि
*कोतोनो मिसुइसी
*यासुनोरी मात्सुमोतो
*सिहोको हागिनो
*वातारु ताकागी
*साची मात्सुमोतो
*एइ ओरीकासा
*आरुनो ताहारा
*मिनामी ताकायामा
*हिडेयुकी तानाका
*मियाको ताकेउची
*भेनिला यामाज्की
*तोमातो एकी
*रिइ कुगीमिया
*युकारी तामुरा
*कोकी मियाता
*मिका कनाई
##### अङ्ग्रेजी आवाज कलाकार
* मोना मार्शल
* जोनी योङ बोश्च
* कासेन्ड्रा मोरिस
* काइजी टाङ
* ब्राइन बिकक
* क्रस्टिचन भ्यालेइनजुल
* मारी डेबोन
* टोनी ओलिभर
* जोन डिमिटा
* डोरोथी एलिस फेन
* जेसिक गि जर्ज
* एन्थोनी हेन्सन
* म्याक्स मिटेलमेन
* मिनाय नोजी
* केथ सिलभरस्टिन
* स्पाइक स्पेन्सर
* विन्डर लि
* जोई जे थोमस
* किर्क थोर्नटन
* डेभ वेलेस
* डेरेक स्टेफन प्रिन्स
##### बेलायती कलाकार
सेरा हउजर, मुरिल होफमन, क्याथेिन फु, डेभ ब्रिजेस, रसेल वेट, बेन मार्गलिथ

### अङ्ग्रेजी संस्करण
भिज मिडिया द्वारा डिज्नी टेलिभिजनमा सन् २०१४ जुलाई ७ देखि प्रदर्शनी हुने गरेको छ । अङ्गरेजी संस्करणमा अलिक फरक हुने गरी परिवर्तन गरिएको छ ।

### बेलायत
अगस्ट १५, २०१५ देखि बेलायतमा पनि बुमरेङ यसको प्रसारण भएको थियो ।

## कथा सारंश
२२ औँ शताब्दीबाट रोबोट बिरालो नोबीता नोबी, जो अध्ययनमा मन्द छन्, उसको सहयोगका लागि पठाइएको छ । आफ्ना साथीहरू ग्लान र सोनियोबाट सधैँजसो नोबितो हेपिन्छन् । उनको साथी सिजुका उनको भविष्यकी श्रीमति भएको पनि केही भागहरूमा देखाइन्छन् । डोरेमनको खल्तीमा अपत्यारिला गेजेटहरूको भण्डार छ । ती सबै गेजेटहरू भविष्यबाट ल्याइएका हुन्: ती अन्तर्गत ब्याम्बो-कप्टर (उड्न सहयोग गर्ने गेजेट), एनिभेर डोर (जुनै पनि स्थानमा पुग्न सहयोग गर्ने ढोका), ट्रान्स्लेटर टुल (भाषा परिवर्तन गर्ने गेजेट) आदि पर्दछन् । धेरैजसो डोरेमनका भागहरूमा डोरेमनबाट नोबिता गेजेट लिन्छन् र सोहीको प्रयोगबाट अफ्ठ्यारामा परेका कहानी हुने गर्दछन् । डोरेमनको भागहरू हास्य, यात्रा र भावनाले भरिएका हुने गर्दछन् ।
### पात्रहरू
##### मुख्य पात्र
डोरेमन, नोबिता नोबी, सिजुका मिनामोटो, ताकेसी गोडा, सुनेयो होनेकावा, डोरामी, मिनी डोरा

* अन्य पात्रहरू
नोबी परिवारका सदस्यहरू, मिनामोटो परिवारका सदस्यहरू, होनेकावा परिवारका सदस्यहरू, गोडा परिवारका सदस्यहरू
* अन्य

## भागहरू
हालसम्म डोरेमन (एनिमेको) १४ सिजन प्रसारण भइसकेका छन् ।

## पनि हेर्नुहोस्
*डोरेमन (एनिमे)

## सन्दर्भ सामग्री
## बाह्य कडीहरू
* आधिकारिक वेभसाइट

श्रेणी:एनिमे
नेपाल कला-परिषद्

**नेपाल कला-परिषद्** ( ) नेपालको कला र कलाकारको प्रवद्र्धन गर्न सन् १९६२ ( बि.स. २०१९) मा स्थापना भएको गैर-लाभकारी संस्था हो। यसले करिब  ९,४०० वर्ग फीट क्षेत्रफल भएको बबर महल, काठमाडौं  मा रहेको आर्ट ग्यालरी सञ्चालन गर्दछ।

## इतिहास 
राजा महेन्द्रले तत्कालीन प्रधानमन्त्री कीर्तिनिधि विष्टलाई संस्थापक अध्यक्ष, लैनसिंह बाङ्देललाई महासचिव र मृगेन्द्र शमशेर राणालाई कोषाध्यक्षमा नियुक्त गरेका थिए । यसलाई सार्वजनिक-निजी साझेदारी संस्थाको रूपमा परिकल्पना गरिएको थियो।  हालको भवन सन् १९९१ मा निर्माण भएको थियो र यसको डिजाइन शंकरनाथ रिमालले गरेका थिए ।

## यो पनि हेर्नुहोस् 
* नेपाल राष्ट्रिय संग्रहालय
* नेपाल ललितकला प्रज्ञा प्रतिष्ठान

## बाह्य लिङ्कहरू 
* आधिकारिक वेबसाइट

## सन्दर्भहरू 
श्रेणी:नेपालका सङ्ग्रहालयहरू
श्रेणी:नेपालका चर्चित भवनहरू
श्रेणी:काठमाडौँका सङ्ग्रहालयहरू
श्रेणी:नेपालमा आधारित संस्थाहरू
श्यादे

alt=श्यादे टोपी लगाएकी एउटी तामाङ महिला|thumb|श्यादे टोपीमा एउटी तामाङ महिला|300x300px
**श्यादे** वा **तामाङ तागी** नेपालको तामाङ जातिले लगाउने ऊनी टोपी हो । यो समुदायको परम्परागत पोशाकको एक हिस्सा हो। टोपी सबै उमेर समूहका साथै सबै लिङ्गका मानिसहरूले लगाउँछन् ।

## कपडा सामग्री 
टोपी सामान्यतया ऊनले बनेको हुन्छ, र आकार सामान्यतया गोलो र शीर्षमा समतल हुन्छ । टोपीको किनारमा रंगीन बुट्टाहरू हुन्छन्। यसमा गोलाकार भाग र शीर्ष वरिपरि विभिन्न कढ़ाईहरू हुन्छन् । विभिन्न बौद्ध धार्मिक प्रतीकहरू जस्तै वज्र वा श्रीवत्सहरूले टोपी सजाइएको हुन्छ ।

## प्रयोग 
टोपी प्रायः विभिन्न सामाजिक जमघटहरू, चाडपर्वहरू जस्तै सोनम ल्होसार र धार्मिक र सांस्कृतिक समारोहहरूमा लगाइन्छ । टोपी पनि नेपालमा तामाङ जातिको पहिचानको प्रतीक बनेको छ, जहाँ ढाका टोपीले सामान्यतया अन्य परम्परागत टोपीलाई छाया गर्छ ।

## ग्यालेरी 

चित्र:Navneet-Aditya-Waiba-Live.jpg|alt=  गायक नवनीत आदित्य वाइबा
चित्र:Tamang Sonam Lochhar 2018 DC (38533816700).jpg|alt=तामाङ पहिरन लगाएर सांस्कृतिक नृत्य प्रस्तुत गर्दै
चित्र:Photo by Mahalaxmi silwal.jpg|alt=तामाङ परम्परागत पोशाक|तामाङ परम्परागत पोशाक

## यो पनि हेर्नुहोस् 
* ढाका टोपी
* भादगाउँले टोपी
* बिर्के टोपी

## सन्दर्भहरू 
श्रेणी:नेपाली पहिरनहरू
बिर्खे टोपी

[thumb| [भानुभक्त आचार्य ले बिर्के टोपीलाई लोकप्रिय बनाउनुभयो |alt=भानुभक्त आचार्य ले बिर्के टोपीलाई लोकप्रिय बनाउनुभयो]]
**बिर्के टोपी**, वा **भानुभक्ते टोपी** नेपालको पश्चिमी पहाडी क्षेत्रमा लगाइने परम्परागत टोपी हो। कवि आदिकवि भानुभक्त आचार्यले यसलाई लोकप्रिय बनाउनुभयो।

## बनाई 
यो सामान्यतया कालो रंगमा मुद्रण वा कढाई बिना उपलब्ध छ, तर ढाँचा र डिजाइन संग अन्य रंग मा हुन सक्छ। यसले हिमाचली टोपीसँग पनि मिल्दोजुल्दो छ।

## आधुनिक प्रयोग 
आधुनिक नेपाली समाजमा यो टोपीको प्रयोग एकदमै दुर्लभ छ। बिर्खे टोपीको तुलनामा ढाका टोपी र भादगाउँले टोपी मन पराइन्छ।  यो टोपी अहिले भानुभक्त आचार्यको जयन्ती जस्ता विशेष अवसरमा लगाइन्छ।  कविको सम्मानमा तनहुँ जिल्ला (आचार्यको गृहनगर) भानु नगरपालिकाका पदाधिकारीले आफ्नो पोसाकमा टोपीलाई समावेश गरेका छन् ।  

## ग्यालेरी 

चित्र:Motiram Bhatta.jpg|बिर्के टोपीमा मोतीराम भट्टको तस्विर
चित्र:Nepali Poet Bhanubhakta Acharya statue.jpg|alt=भारतको दार्जिलिङमा दौरा - सुरुवाल र बिर्के टोपी लगाएको भानुभक्त आचार्यको प्रतिमा|भारतको दार्जिलिङमा दौरा- सुरुवाल र बिर्खे टोपी लगाएको भानुभक्त आचार्यको प्रतिमा
चित्र:Bhanu Bhakta Acharya (1814-1869) author.jpg|बिर्खे टोपी लगाएका भानुभक्त आचार्यको स्मारक टिकट।

## यो पनि हेर्नुहोस् 
* ढाका टोपी
* भादगाउँले टोपी
* श्यादे

## सन्दर्भहरू 
श्रेणी:नेपाली पहिरनहरू
आरआरआर (चलचित्र)

***आरआरआर***  () सन् २०२२ को भारतीय तेलुगु -भाषाको ऐतिहासिक एक्सन चलचित्र हो। यस चलचित्रमा निर्देशन एसएस राजामौलीले गरेका थिए भने कथा केवी विजयेन्द्र प्रसादले लेखेका हुन्। यसको निर्माण डिभिभि इन्टरटेनमेन्टको डिभिभि डनाय्याले गरेका हुन्। यश चलचित्रमा एनटी रामाराव जुनियर, राम चरण, अजय देवगन, आलिया भट्ट, श्रिया शरण, समुथिराकनी, रे स्टिभेन्सन, एलिसन डुडी र ओलिभिया मोरिसको अभिनय रहेको छ। यो चलचित्र दुई भारतीय क्रान्तिकारीहरू: अल्लुरी सीताराम राजु (चरण) र कोमराम भीम (रामा राव)को ब्रिटिस राज विरुद्धको लडाइको काल्पनिक कथा हो।

## यो पनि हेर्नुहोस्
## सन्दर्भ सामग्रीहरू
## टिप्पणी 
श्रेणी:तेलगु भाषाका चलचित्रहरू
श्रेणी:भारतीय चलचित्रहरू
श्रेणी:सन् २०२२ का चलचित्रहरू
श्रेणी:भारतीय एक्सन नाटक चलचित्रहरू
श्रेणी:राष्ट्रिय चलचित्र पुरस्कार (भारत) विजेताहरू
जगदीश प्रसाद भट्ट

**जगदीश प्रसाद भट्ट** भलिबल खेलका पुर्व राष्ट्रिय खेलाडी र हाल नेपालको भलिबल टोलीका राष्ट्रिय प्रशिक्षक हुन्। उनी बिरा दत्त भट्ट र मानमती देवि भट्ट का कान्छा छोरा हुन्। भट्टले बि. सं. २०५८ साल फागुनमा लविता जोशी सित बिवाह गरेका हुन्। उनका निकिता भट्ट र रितिका भट्ट दुई छोरीहरू छन्। कान्छी छोरी रितिका भट्ट भलिवल खेलमा लागेकि छिन्।

## बाल्यकाल
जगदीश प्रसाद भट्टको बाल्यकाल बैतडी जिल्लामा बितेको थियो।

## खेल जीवन
बि. स‍ंं. २०४५ साल देखि बि. संं. २०६४ साल सम्म का सबै राष्ट्रिय तथा अन्तर्राष्ट्रिय भलिबलका प्रतियोगितामा खेलाडीका रुपमा सहभागी जनाएका थिए। बि. स. २०६४ देखि हाल सम्म नेपाली पुरुष र महिला राष्ट्रिय टिमका प्रशिक्षकका रुपमा रहेर प्रशिक्षण गराउदै आएका छन्। बैतडीबाट कञ्चनपुर बसाइँ सरपछि उचाइले साथ दिएको हुनेले उनले भलिबल खेल रोजे। त्यसबेला त्यो ठाउँमा खेल भनेको भलिबल नै थियो। यसको लोकप्रियताले लै उनलाई भलिबलप्रति आकर्षित गरायो। तत्कालीन वीरेन्द्र रनिङ सिल्ड खेलेपछी महाकाली अञ्चल र पछी सुदूरपश्चिम विकास क्षेत्रबाट क्षेत्रीय प्रतियोगिता खेलेका उनी बि. स‍ंं. २०४५ देखि ०६४ सालसम्म राष्ट्रिय टोलीको सदस्य रहे। त्यस बीचमा बि. स‍ंं. २०५३ सालमै उनी पटियालाबाट स्पोर्ट्स डिप्लोमा कोर्स पूरा गरी करारमा राखेप प्रशिक्षक बनिसकेका थिए। उनले चार संस्करण सन् १९९३, १९९५, १९९९ र २००४ को दक्षिण एसियाली खेलकुदमा नेपालको प्रतिनिधित्व गरेका थिए।
सक्रिय खेलाडी जीवनका क्रममा प्रशिक्षकको डिप्लोमा कोर्स गर्न भारतको पटियाला गएका थिए। भट्टलाई अहिले प्रशिक्षकका रूपमा राष्ट्रिय खेलकुद परिषद्को जिम्मेवारी सम्हालेको साढे दुई दशक भयो। लामो प्रशिक्षण जीवनमा उनको सफलताको ग्राफ क्रमशः उकालो लाग्दो छ। नेपालले एसियन सेन्ट्रल जोन सिनियर वुमेन्स भलिबलको उपाधि रक्षा गरे पछी त उनी भलिबलका सर्वाधिक सफल प्रशिक्षक बनेका छन्। दुई वर्षका बीचमा नेपाली टोलीको निरन्तर सफलतामा उनको ठुलो हात रहेको छ।

*प्रशिक्षक भट्टका प्रमुख अन्तर्राष्ट्रिय उपलब्धिहरू*

* दक्षिण एसियाली महिला बीच भलिबल–२०१२– स्वर्ण
* दक्षिण एसियाली आमन्त्रण महिला भलिबल २०१४– रजत
* तेस्रो एसियन सेन्ट्रल जोन पुरुष भलिबल–२०१७– कांस्य
* पहिलो एसियन सेन्ट्रल जोन महिला भलिबल २०१९– स्वर्ण
* १३औं साग महिला भलिबल २०१९– रजत
* दोस्रो एसियन सेन्ट्रल जोन महिला भलिबल २०२१– स्वर्ण

## मुख्य भलिबल प्रशिक्षकको जिम्मेवारी
राष्ट्रिय खेलकुद परिषद(राखेप) ले जगदिश प्रसाद भट्टलाई भलिबलको मुख्य भलिबल प्रशिक्षकको जिम्मेवारी दिएको छ। काभा २०२४ का विभिन्न भलिबल प्रतियोगिताका पदक विजेता खेलाडीहरुलाई‌ पुरस्कृत गर्न  बि. सं. २०८१ भाद्र ८ गते शनिवार काठमाण्डौँमा आयोजित कार्यक्रममा राखेपका सदस्य सचिव टंकलाल घिसिङले भट्टलाई भलिबलको मुख्य प्रशिक्षकको जिम्मेवारी दिने निर्णय भएको जानकारी दिएका थिए। भट्ट झण्डै ३ दशकदेखि राखेपमा‌ कार्यरत छन्। बि. सं. २०५३ मा राखेप प्रवेश गरेका उनी बि. सं. २०६१ मा सहायक प्रशिक्षकमा स्थायी भएका थिए।

## उप–निर्देशकको जिम्मेवारी
भलिबल मुख्य प्रशिक्षक जगदीश प्रसाद भट्टले तालिम तथा प्रशिक्षण विभागअन्तर्गत प्रशिक्षण योजना तथा अनुगमन विभागको उप–निर्देशकको जिम्मेवारी पाएका छन्।

## पुरुस्कार तथा सम्मान
* बर्षको उत्कृष्ट प्रशिक्षक २०७५ (नेपाल भलिबल संध)
* जनसेवाश्री पदक - वि.सं. २०७९

## चित्र दिर्घा

## सन्दर्भ सामग्रीहरू
## बाह्य कडीहरू
* महिला भलिबलमा सफलताका नायक - जगदीश भट्ट(Kantipur TV)

श्रेणी:नेपाली भलिबल खेलाडीहरू
एकुशेर गान

**एकुशेर गान** () ( एक बङ्गाली भाषको गीत विश्वप्रसिद्ध गीत हो जसलाई मेरा दाजुहरूको रगतले रङ्गिएको () भनेर चिनिन्छ। यस गीतको शब्दले सन् १९५२ फेब्रुअरी २१ मा भएको बङ्गाली भाषा आन्दोलनको इतिहासलाई झल्काएको पाइन्छ। पत्रकार तथा साहित्यकार आब्दुल गफ्तार चौधुरीको सङ्गीत रहेको उक्त गीतको रचना सन् १९५२ फेब्रुअरी २१ का दिन भएको थियो भने यस गीतलाई पहिलोपटक अब्दुल लतिफले रचना गरेका थिए। सन् १९५४ मा पहिलो पटकप्रभात फेरीमा गाइएको *मेरा दाजुहरूको रगलते रङ्गिएको* बोलको गीतलाई आलताफ माहमुदले गाएको थियो जुन हाल गीतको आधिकारिक सुर हो। सन् १९६९ मा जाहिर रायहानले आफ्नो चलचित्र *जीबोन थेके नेवा* मा उक्त गीतको प्रयोग गरिएको थिए। हाल यो गीत हिन्दी, मलय, अङ्ग्रेजी, फ्रान्सेली, स्विडेनी र जापानी लगायत १२ भाषामा अनुवाद गरि गाइएको पाइन्छ।

## गीतको शब्द 
## प्रकाशन 
यो गीत पहिलो पटक *एकुशेर गान* शीर्षकको एक अखबारको अन्तिम पृष्ठमा प्रकाशित भएको थियो भने त्यसबेला गीतकारको नाम मुद्रण गरिएको थिएन। तथापि, पछि गीतकारको नाम पनि छापिएको थियो।  सन् १९५४ मा हासान हाफिजुर रहमानले सम्पादन गरेको एकुशे सङ्ग्रहमा यो गीत प्रकाशित भएको थियो भने तत्कालीन सरकारले त्यो सङ्कलन जफत गरेको थियो।

## रचनाको इतिहास 
सन् १९५२ फेब्रुअरीमा प्रहरीले भाषाको आन्दोलनका विद्यार्थीहरूको आम जुलुसमा गोली चलाएको थियो जसमा; सालाम, बरकत, राफिक, जब्बर र अन्य विद्यार्थीहरू घाइते भएका थिए। त्यतिबेला ढाका कलेजका विद्यार्थी आब्दुल गाफतार चौधुरी घाइते विद्यार्थीलाई हेर्न ढाका मेडिकल कलेजमा गएका थिए। ढाका मेडिकलको बाहिरी भागमा उनले टाउको फुकेको एउटा लास भेट्टाए जुन भाषा सेनानी राफिकको शव थियो। यस आन्दोलनबाट प्रभावित भई उनले गीतको सुरुको दुई हरफ लेखेका थिए। केही दिनमै उनले बिस्तारै गीत लेख्न सुरु गरेका थिए। भाषा आन्दोलनको पहिलो पुस्तिकामा 'एकुशेर गान' शीर्षकमा यो गीत प्रकाशित भएको थियो। हासान हाफिजुुर रहमानले सन् १९५३ मा सम्पादन गरेको 'एकुशे सङ्ग्रह' मा पनि यस गीतको प्रकाशन भएको थियो।

तत्कालीन युथ लिगका साँस्कृतिक सम्पादकले आब्दुल लतिफलाई कविता सुनाएपछि उनले गीतको रचना गरेका थिए। त्यसपछि अब्दुल लतिफफले विभिन्न अवसरमा यस गीत गाउन थालेका थिए। कलेज परिसरमा सहिद मिनार स्थापना गर्न खोज्दा ढाका कलेजका केही विद्यार्थीले पनि यो गीत गाएका थिए। गीत गाएरको आरोपमा ११ जना विद्यार्थीलाई ढाका कलेजबाट निष्कासित गरिएको थियो।

सन् १९५४ मा त्यतिबेलाका चर्चित सङ्गीतकार तथा बङ्गलादेशको स्वतन्त्रता युद्धका वीर स्वतन्त्रता सेनानी अल्ताफ माहमुदले उक्त गीतको पुन: रचना गरेका थिए। यो पहिलो गीत सन् १९५४ मा अल्ताफ माहमुदको धुनमा प्रभात फेरीमा गाइएको थियो तर ११ जना विद्यार्थीलाई यो गीत गाएका कारण ढाका कलेजबाट निष्कासित गरिएको थियो। अहिले यो गीतको आधिकारिक धुनको रूपमा मान्यता प्राप्त छ।  प्रत्येक वर्ष फेब्रुअरी २१ मा बङ्गलादेशका सबै भागहरूबाट सयौँ मानिसहरू भाषा सहिदहरूलाई श्रद्धा दिन सहिद मिनारतिर खाली खुट्टा हिँड्दछन्।

भाषा सहिदलाई श्रद्धाञ्जली दिन सबै जना एकुशे फेब्रुअरीको बिहान प्रभात फेरीमा यो गीत गाएर सहिद मिनारमा फूलमालासहित श्रद्धाञ्जली दिन जान्छन्। बीबीसी दर्शक सर्वेक्षणका क्रममा बङ्गाली भाषाका उत्कृष्ट गीतको सूचीमा यो गीत तेस्रो स्थानमा परेको थियो।

## सन्दर्भ सामग्रीहरू 
## ग्रन्थ 
* 

श्रेणी:बङ्गलादेशी गीतहरू
श्रेणी:बङ्गाली भाषाका गीतहरू
दलजित शाह

**दलजित शाह** गोर्खा राज्यका राजकुमार थिए। उनी राजा नरभुपाल शाहका पाँच भाइ छोरा मध्ये कान्छा छोर थिए। पृथ्वीनारायण शाहले आफ्नो पाँच भाइलाई पाँच पाण्डव भन्ने गर्थे। उनी आफ्ना दाइ राजा पृथ्वीनारायण शाहको नेतृत्वमा भएको नेपाल एकीकरण मा सक्रिय  थिए।

उनी चौतारिया र कााजी भएका थिए। उनले पलाञ्चोकको लडाइँ , कीर्तिपुरको लडाइ, काभ्रे र मकवानपुरको लडाइँको नेतृत्व गरेका थिए।. 

राजा पृथ्वीनारायण शाहको मृत्यु पछि राजा भएका प्रतापसिंह शाहले दलजित शाह र बहादुर शाहलाई आफूलाई हटाएर बहादुर शाहलाई नेपालको राजा बनाउने षड्यन्त्र गरेको आरोप लगाएर दलजित शाह र बहादुर शाह नुवाकोटमा थुनिएका थिए । 
## सन्दर्भ सामग्रीहरू
श्रेणी:गोरखा जिल्लाका मानिसहरू
श्रेणी:नेपाली राजकुमारहरू
श्रेणी:नेपाली हिन्दुहरू
श्रेणी:नेपालको एकीकरणका मानिसहरू
रुपे

**रुपे** एक भारतीय बहुराष्ट्रिय वित्तीय सेवा र भुक्तानी सेवा प्रणाली हो। भारतीय राष्ट्रीय भुगतान निगम National Payments Corporation of India (NPCI) ले जारी गरेको थियो।  यसलाई भारतीय रिजर्व बैंक (RBI) को घरेलू, खुला र बहुपक्षीय भुक्तानी प्रणाली स्थापना गर्ने दृष्टिकोण पूरा गर्न सिर्जना गरिएको थियो। रुपेले सबै भारतीय बैंक र वित्तीय संस्थाहरूमा इलेक्ट्रोनिक भुक्तानी सुविधा दिन्छ।  भारतीय राष्ट्रीय भुगतान निगमले अन्तर्राष्ट्रिय मान्यता प्राप्त गर्न रुपे कार्ड योजनालाई सक्षम बनाउन *डिस्कभर फाइनान्सियल*, *जेसिबी*सँग सम्बन्ध कायम राखेको छ। 

## स्वीकृति 
### भारत 
भारतभरका लगभग सबै एटिएमहरूमा रुपे कार्ड स्वीकार गरिन्छ।  नेशनल पेमेन्ट्स कर्पोरेशन अफ इन्डिया द्वारा प्रकाशित तथ्यांक अनुसार, रुपे संजाल सञ्जालमा २ लाख एटिएम  र २६ लाख भन्दा बढी पोइन्ट अफ सेल ( PoS) टर्मिनलहरू छन्। रुपेकार्ड अधिकांश आन्तरिक भुक्तानी गेटवे र केही अन्तर्राष्ट्रिय भुक्तानी गेटवेहरूमा (अन्य नेटवर्कहरूसँग यसको सञ्जाल मार्फत) अनलाइन स्वीकार गरिन्छ। 

पेपालले रुपे कार्ड प्रणालीलाई स्वीकार गर्दछ।  अमेजनले सबै रुपे  डेबिट कार्डहरू, र कुनै बैंकद्वारा जारी गरिएका रुपे  क्रेडिट कार्डहरू स्वीकार गर्दछ।  एप्पलले जुलाई २०२१ मा एप स्टोर र आइट्युन स्टोर मा रुपे डेबिट र क्रेडिट कार्डहरू स्वीकार गर्न थाल्यो।  रुपे कार्डलाई अहिले सम्म पनि एप र गेममा खरिद गर्न गुगल प्लेमा मान्य भुक्तानी विधिको रूपमा स्वीकार गरिएको छैन। 

### अन्तर्राष्ट्रिय 
#### सिङ्गापुर 
#### भुटान 
#### माल्दिभ्स 
#### युएई 
#### बहराइन 
#### साउदी अरेबिया 
#### म्यानमार (बर्मा) 
#### दक्षिण कोरिया 
#### नेपाल 
नेपाल एसबीआई बैंक र नेपाल राष्ट्र बैंकले नेपालमा १४ हजार पीओएसमा रुपे पेमेन्ट सञ्जालमा प्रयोगमा ल्याएको छ । 

### भविष्यका बजारहरू 
#### अस्ट्रेलिया 
#### फिलिपिन्स 
#### रूस 
## यो पनि हेर्नुहोस्
* क्रेडिट कार्ड
*डेबिट कार्ड

## सन्दर्भ सामग्रीहरू
## बाह्य कडीहरू
श्रेणी:भुक्तानी प्रणाली
अम्बालिका देवी

**अम्बालिका देवी** (१८९४-१९३६ ) एक नेपाली लेखक र कवि थिइन्।   उनलाई पहिलो नेपाली महिला उपन्यासकार मानिन्छ। उनको उपन्यास *राजपूत-रमणी* १९३२ मा प्रकाशित भएको थियो।

## जीवनी 
उनको जन्म २० मे १८९४ (८ जेठ १९५१) माखन टोल, काठमाडौँ, नेपालमा बुबा एककृष्ण नेपाल र आमा रत्न कुमारीको घरमा भएको थियो। उनी सम्पन्न परिवारबाट आएकी थिइन्। उनका बुबा राणा सरकारमा सुब्बा थिए। उनकी हजुरआमा, देवकुमारी कोइराला राजा पृथ्वी वीर विक्रम शाहकी नर्स थिइन्। उनलाई उनको बाल्यकालमा पुतली भनिन्थ्यो।

७ वर्षको उमेरमा अम्बिकाप्रसाद उपाध्यायसँग विवाह गरेपछि प्रचलित प्रथा अनुसार उनको नाम अम्बालिका देवी राखिएको थियो। उनी पटनामा ससुराको घरमा सरिन्। उनले घरमै पढिन् |  उनले अङ्ग्रेजी माध्यममा शिक्षा हासिल गरेकी थिइन्।

१९३२ मा, उनले *राजपूत-रमणी* प्रकाशित गरे।  पुस्तक १ मे १९३२ (बि.स. १९८९ वैशाख १९) मा पूरा भएको थियो र सेप्टेम्बर १९३२ मा जनरल ट्रेडिङ कम्पनी, वाराणसी द्वारा प्रकाशित भयो। नेपाली भाषामा महिला लेखिकाले लेखेको यो पहिलो उपन्यास हो।

## व्यक्तिगत जीवन र मृत्यु 
सन् १९०१ मा ७ वर्षको उमेरमा उनको विवाह इतिहासकार अम्बिका प्रसाद उपाध्यायसँग भयो।  उनीहरूका आफ्नै सन्तान थिएनन्, त्यसैले उनीहरूले अम्बिका प्रसाद उपाध्यायका कान्छो भाइ शारदा प्रसाद उपाध्यायका छोरा राजेश्वर प्रसादलाई *धर्मपुत्र*  को रूपमा ग्रहण गर्ने निर्णय गरे। हिन्दु रीतिरिवाज अनुसार ग्रहण गरिएको थियो। देवीको मृत्यु १५ डिसेम्बर १९३६ (१ पुस १९९३) मा पटनामा भएको थियो।

## कृति 
* *राजपूत रमणी* (१९३२)

## सन्दर्भ सामग्रीहरू 
## थप पढाइ 
*  

श्रेणी:नेपाली साहित्यकारहरू
श्रेणी:नेपाली महिला साहित्यकारहरू
श्रेणी:काठमाडौँका मानिसहरू
श्रेणी:नेपाली हिन्दुहरू
फौजदारी कानुन

**फौजदारी कानून** () भनेको अपराधिक कार्यसम्बन्धी कुराहरूको व्याख्या गर्ने कानून हो। फौजदारी कानूनले अपराधको परिभाषा, अपराधीलाई कस्तो सजाय हुन्छ र अपराध भएपछि कस्तो कानूनी प्रक्रिया सुरु हुने कुरा सम्बन्धी व्यवस्था गर्छ । कुनैपनि किसिमको अपराधिक गतिविधि रोक्न र समाजमा शान्ति सुव्यवस्था कायम गर्न फौजदारी कानून बनाइएको हुन्छ ।

## सन्दर्भ सामग्रीहरू
## बाह्य कडीहरू
श्रेणी:कानुन
शहबाज सरिफ

**मियाँ मोहम्मद शहबाज सरिफ** (उर्दु:   एक पाकिस्तानी राजनीतिज्ञ र व्यवसायी हुन् जो हाल मार्च २०२४ देखि पाकिस्तानको २३औँ प्रधानमन्त्रीका रूपमा सेवा गरिरहेका छन्, उनले पहिले अप्रिल २०२२ देखि अगस्ट २०२३ सम्म यस पदमा सेवा गरेका थिए। उनी पाकिस्तान मुस्लिम लिग (नवाज)का अध्यक्ष हुन्। आफ्नो राजनीतिक जीवनमा उनले तीन पटक पन्जाबको मुख्यमन्त्रीको रूपमा सेवा गरेका थिए, जसले उनलाई पन्जाबको सबैभन्दा लामो समयसम्म सेवा गर्ने मुख्यमन्त्री बनाएको थियो।

शहबाज सन् १९८८ मा पन्जाबको प्रदेश सभा र सन् १९९० मा पाकिस्तानको राष्ट्रिय सभामा निर्वाचित भएका थिए। उनी सन् १९९३ मा पन्जाब प्रदेश सभामा पुनः निर्वाचित भएका थिए र विपक्षीको नेता चुनिएका थिए। उनी २० फेब्रुअरी १९९७ मा पहिलो पटक पाकिस्तानको सबैभन्दा बढी जनसङ्ख्या भएको प्रदेश पन्जाबको मुख्यमन्त्रीमा निर्वाचित भएका थिए। सन् १९९९ मा पाकिस्तानमा भएको  ‘सैन्य  तख्तापलट' पछि शहबाज र उनको परिवारले साउदी अरबमा वर्षौँ सम्म  स्व-निर्वासन बिताएका थिए र सन् २००७ मा पाकिस्तान फर्केका थिए। सन् २००८ को पाकिस्तानको आम निर्वाचनमा पन्जाब प्रदेशमा पाकिस्तान मुस्लिम लिग-नुनको विजयपछि शहबाज दोस्रो कार्यकालका लागि मुख्यमन्त्री नियुक्त भएका थिए। उनी सन् २०१३ को आम निर्वाचनमा तेस्रो पटक पन्जाबको मुख्यमन्त्रीमा निर्वाचित भएका थिए र सन् २०१८ को आम चुनावमा आफ्नो पार्टीको पराजयसम्म आफ्नो कार्यकाल पूरा गरेका थिए। मुख्यमन्त्रीको रूपमा आफ्नो कार्यकालको दौडान, शहबाजले एक उच्च सक्षम र लगनशील प्रशासकको रूपमा ख्याति प्राप्त गरेका थिए। उनले पन्जाबमा महत्वाकांक्षी पूर्वाधार परियोजनाहरू सुरु गरेका थिए र उनको कुशल शासनको लागि प्रख्यात थिए।  पनामा पेपर्स प्रकरणमा शहबाजका दाइ नवाज सरिफलाई पदधारण गर्न अयोग्य घोषित गरेपछि शहबाजलाई पाकिस्तान मुस्लिम लिग-नुनको अध्यक्षमा मनोनीत गरिएको थियो। सन् २०१८ को चुनावपछि उनलाई विपक्षी दलको नेतामा मनोनीत गरिएको थियो।

सन् २०१९ को डिसेम्बरमा राष्ट्रिय जवाफदेही ब्यूरो ले शहबाज र उनका छोरा हम्जा सरिफको २३ वटा सम्पत्ति रोक्का गरेको थियो। २८ सेप्टेम्बर २०२० मा एनएबीले शहबाजलाई लाहोर उच्च अदालतमा गिरफ्तार गरेको थियो र उनलाई सम्पत्ति शुद्धीकरणको आरोपमा अभियोग लगाएको थियो। उनलाई पुर्पक्षका लागि थुनामा राखिएको थियो। १४ अप्रिल २०२१ मा लाहोर उच्च अदालतले उनलाई सम्पत्ति शुद्धीकरणको मुद्दामा धरौटीमा छोडेको गरेको थियो।  १२ अक्टोबर २०२२ मा, शहबाज र उनका छोरालाई लाहोर विशेष अदालतले भ्रष्टाचार र सम्पत्ति शुद्धीकरणको सम्पुर्ण अभियोगहरूबाट मुक्त गरेको थियो। सन् २०२२ को पाकिस्तानी राजनीतिक सङ्कटका बीच इमरान खान विरुद्ध अविश्वासको प्रस्ताव आएपछि उनी ११ अप्रिल २०२२ मा राष्ट्रिय सभाद्वारा प्रधानमन्त्रीका रूपमा निर्वाचित भएका थिए। १२ अगस्ट २०२३ मा पाँच वर्षे कार्यकाल पूरा भएका कारण संसद्को म्याद सकिन लागेको थियो। चुनाव र अन्य राजनीतिक लाभका लागि थप समय प्राप्त गर्नका लागि, सरिफ र लोकतान्त्रिक गठबन्धन ९ अगस्ट २०२३ मा संसद भङ्ग गर्न सहमत भएका थिए जसलाई पाकिस्तानका राष्ट्रपतिले अनुमोदन गरेका थिए।

## सन्दर्भ सामग्रीहरू 
## बाह्य कडीहरू 
* 
* 

|-

|-

|-

|-

|-

 

|-

श्रेणी:पन्जाबी मानिसहरू
श्रेणी:पाकिस्तानका प्रधानमन्त्रीहरू
श्रेणी:जीवित मानिसहरू
श्रेणी:पन्जाब, पाकिस्तानका मुख्यमन्त्रीहरू
चितवन ३ (निर्वाचन क्षेत्र)

**चितवन ३** नेपालको चितवन जिल्लाका तीन संसदीय निर्वाचन क्षेत्रहरूमध्ये एक हो। २०७४ भदौ १५, मा निर्वाचन क्षेत्र निर्धारण आयोगले नेपाल सरकारलाई प्रतिवेदन बुझाएपछि यो निर्वाचन क्षेत्र अस्तित्वमा आएको थियो।

## सम्मिलित क्षेत्रहरू 
चितवन ३ संसदीय निर्वाचन क्षेत्रमा माडी नगरपालिका र भरतपुर महानगरपालिकाको ६,८-९ र १३–२८ वटा वडाहरू समावेश गरिएको छ।

## प्रदेश सभा खण्डहरू 
बागमती प्रदेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
* चितवन ३ (क)
* चितवन ३ (ख)
## संसद सदस्य 
### संसद/संविधान सभा 
### प्रदेश सभा 
#### ३ (क) 
#### ३ (ख) 
## निर्वाचन परिणाम 
### प्रतिनिधि सभा निर्वाचन, २०८२ 
#### प्रतिनिधि सभा निर्वाचन, २०७९ 
### प्रदेश सभा निर्वाचन, २०७९ 
#### चितवन ३(क) 
#### चितवन ३(ख) 
#### प्रतिनिधि सभा निर्वाचन, २०७४ 
#### प्रदेश सभा निर्वाचन, २०७४ 
##### चितवन ३(क) 
##### चितवन ३(ख) 
#### संविधान सभा निर्वाचन, २०७० 
#### संविधान सभा निर्वाचन, २०६४ 
#### आम निर्वाचन २०५६ 
#### आम निर्वाचन २०५१ 
#### आम निर्वाचन २०४८ 
## यो पनि हेर्नुहोस् 
*नेपालको संसदीय निर्वाचन क्षेत्रहरूको सूची
## सन्दर्भ सामग्रीहरू 
## बाह्य कडीहरू 
* चितवनको निर्वाचन क्षेत्रहरूको नक्सा

श्रेणी:नेपालको संसदीय निर्वाचन क्षेत्रहरू
श्रेणी:चितवन जिल्ला
युरोपेली संसद

thumb|300x300px| युरोपेली संसद भवन (ब्रसेल्समा अवस्थित)
**युरोपेली संसद** ( **EP** ) युरोपेली संघको निर्वाचित संसदीय निकाय हो। युरोपेली संघ र युरोपेली आयोगको परिषद सँग मिलेर यसले युरोपेली संघको विधायिका कार्य सम्हाल्छ। संसदमा ७५१ सदस्यहरू  (पहिले ७६६) छन्, जसले भारतको संसद (२००९ मा  मा  ३७.५ करोड  मतदाताहरू थिए) पछि विश्वको दोस्रो ठूलो मतदाता प्रतिनिधित्व गर्दछ।    यो सन् १९७९ देखि हरेक पाँच वर्षमा सार्वभौमिक मताधिकारद्वारा निर्वाचित हुँदै आएको छ।
## काम कर्तव्य र अधिकार
संसद र परिषदलाई  द्विसदनात्मक पद्धतिको दुई अलग सदनको रुपमा तुलना गर्न सकिन्छ। 

### विधायिका कार्य 
आयोगले संसद र परिषदमा प्रस्ताव पेस गर्छ र विषयवस्तुमा दुवै सहमत भए मात्र सो प्रस्ताव कानुन बन्न सक्छ। प्रस्ताव संसदले पूर्ण बहुमतद्वारा स्वीकृत वा अस्वीकृत गर्न सक्छ वा बहुमत बाट नै संशोधन सहित स्वीकार गर्न सक्छ। यदि परिषदले यसलाई स्वीकार नगरेमा एक "कन्सिलिएसन कमिटी" बनाइन्छ। कमिटिमा परिषदका सदस्य र संसद सदस्य रहन्छन् र सझौताको सम्भावनाको खोजी गर्छन् । यदी कुनै प्रस्तावमा सहमती भयो भने, त्यसलाई संसदको सामान्य बहुमतले पारित गर्नुपर्छ ।

### बजेट
१९७० को दशकका बजेटरी सन्धिहरू र लिस्बन सन्धि यता, संसद र परिषद युरोपेली संघको बजेटरी अख्तियार पनि हो। 

युरोपेली लेखापरीक्षकको वार्षिक प्रतिवेदनका आधारमा अघिल्लो बजेटको कार्यान्वयनको जिम्मेवारी पनि संसदको हो। यसले सन् १९८४ र १९९८ मा दुई पटक मात्रै डिस्चार्ज दिन अस्वीकार गरेको छ ।

### कर्यपालिका नियन्त्रण 
युरोपेली आयोगको अध्यक्षको प्रास्ताव संसदको लागि भएको युरोपेली चुनावको आधारमा युरोपेली परिषदद्वारा गरिन्छ। त्यो प्रस्तावलाई संसदले (संसदका बहुमत सदस्यहरूद्वारा) अनुमोदन गर्नुपर्नेछ जसले सन्धि अनुसार राष्ट्रपतिलाई "निर्वाचित" गर्छ।  आयोगका अध्यक्षको स्वीकृतिपछि, आयोगका सदस्यहरूको प्रस्वात अध्यक्षद्वारा सदस्य राष्ट्रहरुसँग सहमतिमा हुन्छ ।  प्रत्येक आयुक्त प्रस्तावित पोर्टफोलियो कभर गर्ने सम्बन्धित संसदीय समितिको सुनुवाइमा आउँछन्। त्यसपछि, उनीहरूलाई एक निकायको रूपमा, संसदले स्वीकृत वा अस्वीकृत हुन्छन्।

### सुपरिवेक्षण शक्ति 
## सदस्य
|}

सांसदहरूलाई मेम्बर्स अफ युरोपियन पार्लियामेन्ट (, MEPs) भनेर चिनिन्छ। तिनीहरू हरेक पाँच वर्षमा बालिग मताधिकारद्वारा निर्वाचित हुन्छन् र राजनीतिक निष्ठा अनुसार बस्छन्। करिब ४० प्रतिशत महिला छन् । प्रत्यक्ष चुनाव हुनुअघि, १९८९ मा, तिनीहरूको राष्ट्रिय संसदहरूले नियुक्त गरेका थिए।

## वार्षिक खर्च 
युरोपेली संसदको वेबसाइटका अनुसार, २०२१ को लागि वार्षिक संसद बजेट € २.०९४ बिलियन थियो, जुन इयु बजेटको १.२ % हुन्छ। मुख्य खर्च :

*४५% – कर्मचारी (कर्मचारी खर्च, अनुबंध एजेन्ट, भाषिक सेवाहरू)

* २२% – सञ्चालन खर्च (भवन, आईटी, प्रशासन)

* २६% – राजनीतिक गतिविधि (सदस्य, राजनीतिक समूह, पार्टी र फाउण्डेशनका गतिविधिहरू)

* ६% – सञ्चार

### तलब र खर्च 
## सन्दर्भ सामग्रीहरू
श्रेणी:युरोपेली सङ्घ